โอกาสนี้ พล.อ.สุรยุทธ์พร้อมด้วยภริยา คณะมนตรีความมั่นคงแห่งชาติและข้าราชการชั้นผู้ใหญ่ เข้าร่วมพิธี โดยโทรทัศน์รวมการเฉพาะกิจแห่งประเทศไทย ได้แพร่ภาพเมื่อเวลาประมาณ 16.40 น.พล.อ.สุรยุทธ์นายกรัฐมนตรีคนใหม่ เปิดใจครั้งแรกต่อสื่อมวลชน โดยย้ำว่า รับตำแหน่งเพราะความจำเป็น แต่จะยืนอยู่บนหลักคุณธรรม โดยดูเรื่องความสามารถ ประสิทธิภาพ และความซื่อตรงเป็นหลัก"จะเข้าแก้ไขปัญหาหลักที่พอจะประมวลได้คือ ความไม่เป็นธรรมในสังคม ซึ่งเป็นต้นเหตุของปัญหาการเมือง และภาคใต้ ดังนั้น จึงขอความร่วมมือทุกภาคส่วนที่จะเข้ามาร่วมกันแก้ปัญหาทั้งสอง ด้วยความสามัคคี รักใคร่ และร่วมใจกันแก้ไข โดยตนจะพยายามทำหน้าที่อย่างเต็มกำลังตามที่รัฐธรรมนูญชั่วคราวกำหนดไว้ เมื่อหมดเวลาแล้ว ก็เป็นหน้าที่ของประชาชนที่จะเลือกตั้งผู้บริหารเข้ามาทำหน้าที่ต่อไป" นายกรัฐมนตรีคนใหม่ กล่าว
พล.อ.สุรยุทธ์เปิดใจครั้งแรกต่อสื่อมวลชนเมื่อใด 
16.40 น.